Борис Младенов-Young
Наричаме се с разни имена…

chitanka.info

Наричаме се с разни имена

в зависимост от вяра, пол, държава…

Ала природата ни е една,

в един вид — хора ни обединява.

Ний носим общи белези, черти,

с еднакви органи анатомични

и болестите ни са идентични,

и всички смърт един ден ни грози.

Не може никой тук да различи,

облечените в болнични пижами

работници от шефове голями,

ни труповете в моргата или

онез, от низш и знатен род и класа,

тела на хирургическата маса.

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.